**Позив за медије**

**V Регионални састанак Мреже подршке инклузивном образовању МПНТВ**

Место: ОШ "Милан Мијалковић", Јагодина Датум: 04. 04. 2014.

Поштовани/а,

Мрежа подршке инклузивном образовању Министарства просвете, науке и технолошког развоја организује Регионални састанак, 04. Априла 2014. У ОШ „Милан Мијалковић“ у Јагодини, са почетком у 11:00

Тим поводом позивамо Вас на састанак како би упознали ширу јавност са активностима Мреже и активностима које се у нашим школама одвијају у оквиру инклузивне праксе.
Предвиђене теме у оквиру састанка су:

* Представљање рада Мреже подршке ИО за Поморавски округ
* Специфични проблеми у учењу
* Представљање примера добре праксе из ОШ „Милан Мијалковић“ у Јагодини
* Завршни испит и упис ученика у средњу школу који раде по ИОПу
* Планирање рада Мреже за наредни период

О овим темама говориће просветна саветница, координаторка за инклузивно образовање у ШУ Јагодина и чланица мреже **Дубравка Јовановић**, регионална координаторка Мреже подршке инклузивном образовању **Снежана Митровић**, чланица мреже **Вера Муждека** и чланица мреже **Љубица Јокић.**
Ваше извештавање са састанка, допринеће бољој информисаности јавности о значају повећања доступности образовања за сву децу и значају побољшања квалитета образовања , посебно за децу којој је потребна додатна подршка, како образовна , тако и друштвена.

Срдачан поздрав,

Љубица Јокић

Чланица мреже МИО